钦定古今图书集成/明伦汇编/官常典/第636卷 > 周湛
## 钦定古今图书集成/明伦汇编/官常典/第636卷 > 周湛

按《宋史》本传：“湛字文渊，邓州穰人。知虔州，提点广南
东路刑狱。初，江湖民略良人鬻岭外为奴婢，湛至，设
方略搜捕，又听其自陈，得男女二千六百人，给饮食，
还其家。徙京西路。邓州美阳堰，岁役工数十万，溉州
县职田，而利不及民，湛奏罢之。拜右谏议大夫，使契
丹，辞不行，知襄州。襄人不善陶瓦，率为竹屋，岁久侵”
据官道，檐庑相逼，火数为害。湛至，度其所侵，悉毁撤
之，自是无火患。